<classify> BAADHI ya viongozi wa upinzani mjini Lango wameushangaza umma baada ya kuunga mkono azimio la chama tawala cha NRM linalomtaja Rais Yoweri Museveni kuwa ndiye mgombea pekee katika uchaguzi ujao wa mwaka 2021.Viongozi hao wa upinzani wanaotoka katika vyama vikubwa vya Forum For Democratic Change FDC na Uganda Peoples Congress UPC, waliweka pembeni tofauti zao za kiitikadi na kuunga mkono hoja ya kumtaka Museveni kuwa mgombea pekee ndani ya chama cha NRM.Pendekezo la kutaka Rais Museveni kuwa mgombea pekee katika uchaguzi wa mwaka 2021 lilianzishwa na wabunge na wanachama wa NRM ambapo baadhi ya wabunge na wanachama wa vyama vya upinzani waliunga mkono.Mwenyekiti wa NRM katika Wilaya ya Oyam, Ogwal Ojok ndiye aliyesoma maazimio ya kumpitisha Rais Museveni kuwa mgombea pekee wa chama chake huku akipigiwa makofi na viongozi wa vyama vya upinzani vya UPC na FDC.Baada ya azimio kusomwa viongozi hao wa upinzani ndio waliomkabidhi Rais Yoweri Museveni ngao, kiti na mkuki kama ishara ya kumkabidhi shughuli zote za ulinzi na usalama kwa ajili ya kuilinda Uganda.Kwa muda mrefu Lango imekuwa ni ngome ya upinzani hasa kutokana na kutumiwa na Joseph Konny kuendesha vita vilivyokuwa vya kikatili nchini Uganda. Kwa staili hii ya kukubalika kwa Rais Museveni ni ishara nzuri kwa kiongozi huyo aliyeingia madarakani mwaka 1986.  <topic>: KITAIFA 